დანართი #2

**განმარტებითი ბარათი**

აჭარის ავტონომიური რესპუბლიკის მთავრობის საქვეუწყებო დაწესებულება -

გარემოს დაცვისა და ბუნებრივი რესურსების სამმართველოს 2014 წლის

პროგრამებისა და ქვეპროგრამების განაცხადის ცვლილებების შესახებ.

**გარემოსდაცვითი პროგრამა** (კლასიფიკაციის კოდი 030202)

მოქმედი რედაქციით პროგრამა მოიცავს 5 ქვეპროგრამას. წარმოდგენილი პროექტით უქმდება 1ქვეპროგრამა ,,ეროზირებულ ტერიტორიაზე ტყის გაშენება’’ თანხით 7 000 ლარი. პროგრამა მცირდება 2014-2016 წლებში ყოველწლიურად 7 000 ლარით.

 2014 წლის რესპუბლიკურ ბიუჯეტში ცვლილებების შეტანასთან დაკავშირებით იცვლება წინა წლის შედეგი, მიმდინარე წლის შედეგი და საბოლოო მოსალოდნელი შედეგი. ვინაიდან მიმდინარე 2014 წლის პროგრამების დაგეგმვა განხორციელდა 2013 წელს, პროგრამების მოქმედი რედაქციის მიხედვით წინა წლის შედეგებში ასახულია 2012 წლის შედეგები, ხოლო მიმდინარე წლის შედეგებში - 2013 წლის ინფორმაცია. ზემოთაღნიშნული ცვლილებებთან დაკავშირებით წარმოდგენილი პროექტით წინა წლის შედეგებში გათვალისწინებული იქნა 2013 წლის შედეგები, ხოლო მიმდინარე წლის შედეგებში 2014 წლის ინფორმაცია. ქვეპროგრამის გაუქმების გამო განხორციელდამოსალოდნელი შედეგისა და მისი ინდიკატორისკორექტირება, მოსალოდნელი შედეგის ნაწილიდან ამოღებული იქნა ‘’ეროზირებული ტეროტორირბის განაშენიანება/აღდგენა’’, ხოლო ინდიკატორიდან -‘’გაშენებული ტყის ფართობების მოვლა-დაცვა’’.

**ქვეპროგრამა,,ეროზირებულ ტერიტორიაზე ტყის გაშენება**’’

(კლასიფიკაციის კოდი -03020201)

**ქვეპროგრამის განმახორციელებელი:**აჭარის ავტონომიური რესპუბლიკის მთავრობის საქვეუწყებო დაწესებულება - გარემოს დაცვისა და ბუნებრივი რესურსების სამმართველო

**ქვეპროგრამის ბიუჯეტი:**

2013 წელს - 50 000 ლარი (ტყის გაშენება);

2014 წელს - 7 000 ლარი (დარგული ნარგავების მოვლა/დაცვა);

2015 წელს - 7 000 ლარი (დარგული ნარგავების მოვლა/დაცვა);

2016 წელს - 7 000 ლარი (დარგული ნარგავების მოვლა/დაცვა).

გამარტივებული ელექტრონული ტენდერის საფუძველზე სამმართველოსა და შ.პ.ს ,,ბრემარს’’ შორის, 2013 წლის 14 მაისს გაფორმდა ტყის გაშენების მომსახურების მრავალწლიანი სახელმწიფო შესყიდვის შესახებ №57 ხელშეკრულება, ჯამური ღირებულებით 70 293 ლარი.

სამმართველოს მიერ ხელშეკრულებით განსაზღვრული ვალდებულებების ინსპექტირების (კონტროლის) განხორციელების შედეგად დადგინდა, რომ მიმწოდებლის მიერ ხელშეკრულებით ნაკისრი ვალდებულებები (სამუშაოები) არ იყო შესრულებული ხელშეკრულების პირობების შესაბამისად.

გამომდინარე იქედან, რომ შ.პ.ს ,,ბრემარის’’ მიერ 2013 წლის 14 მაისს დადებული N57 ხელშეკრულებით გათვალისწინებული ვალდებულებები არ შესრულდა, მიმწოდებელს დაეკისრა პირგასამტეხლო, ხოლო სამმართველოს მიერ ავანსად გადარიცხული თანხა 14058,60 ლარის ოდენობით, საბანკო გარანტიის საფუძველზე დაბრუნებული იქნა აჭარის ავტონომიური რესპუბლიკის ფინანსთა და ეკონომიკის სამინისტროს საქვეუწყებო დაწესებულება - სახაზინო სამსახურის ანგარიშზე. ამასთან, ვინაიდან შპს ,,ბრემარზე’’ დაკისრებული პირგასამტეხლოს რაოდენობამ გადააჭარბა ხელშეკრულების ღირებულების 10%-ს, სამმართველოს მიერ 2013 წლის 27 დეკემბერს განხორციელდა აღნიშნული ხელშეკრულების ცალმხრივად შეწყვეტა.

შ.პ.ს ,,ბრემარის’’ მიერ დღემდე არ განხორციელებულა დაკისრებული პირგასამტეხლოს გადახდა, შესაბამისად, სამმართველოს მიერ მომზადდა სასარჩელო განცხადება და გაგზავნილი იქნა სასამართლოში.

ვინაიდან ქვეპროგრამის ფარგლებში 2013 წელს არ განხორციელდა ეროზირებულ ტერიტორიაზე ტყის გაშენება,ცვლილება იქნა შეტანილი სამმართველოს პროგრამაში (გარემოსდაცვითი პროგრამა - 030202) რომლის შედეგად,2014 წლისათვისდარგული ნარგავების მოვლა/დაცვის მიზნით გამოყოფილი ასიგნება შემცირდა100%-ით (7000 ლარი).

**ქვეპროგრამა ,,აჭარის სანაპირო ზოლის დროებითი ნაპირსამაგრი ღონისძიება’’** (კლასიფიკაციის კოდი - 03020204)

**ქვეპროგრამის განმახორციელებელი:**აჭარის ავტონომიური რესპუბლიკის მთავრობის საქვეუწყებო დაწესებულება - გარემოს დაცვისა და ბუნებრივი რესურსების სამმართველო

**ქვეპროგრამის ბიუჯეტი**: 2 000 000 ლარი.

 ქვეპროგრამის (მოქმედი რედაქციით) ფარგლებში 2014 წლის I კვარტალში დაგეგმილი იყო დროებითი ნაპირსამაგრი სამუშაოების საპროექტო-სახარჯთაღრიცხვო დოკუმენტაციის მომზადება, ასევე სამშენებლო სამუშაოების დაწყება და ტექნიკური ზედამხედველის მომსახურების შესყიდვა. თუმცა მდ. ჭოროხზე წყლის დონის მომატების გამო დღემდე ვერ მოხერხდა ინერტული ნატანის ამოსაღები ტერიტორიების მოძიება, ვერ მომზადდა ნაპირსამაგრი სამუშაოების საპროექტო-სახარჯთაღრიცხვო დოკუმენტაცია და შესაბამისად არ დაწყებულა სამშენებლო სამუშაოები და ტექნიკური ზედამხედველობის მომსახურების შესყიდვა. წარმოდგენილი პროექტის შესაბამისად აღნიშნული სამუშაოების შესრულება გათვალისწინებული იქნა II კვარტალში.

**ქვეპროგრამა ,,აჭარის სანაპირო ზოლის ადლიის ტერიტორიაზე ნაპირსამაგრი ნაგებობის მშენებლობა’’**(კლასიფიკაციის კოდი - 03020205)

**ქვეპროგრამის განმახორციელებელი:**აჭარის ავტონომიური რესპუბლიკის მთავრობის საქვეუწყებო დაწესებულება - გარემოს დაცვისა და ბუნებრივი რესურსების სამმართველო

**ქვეპროგრამის ბიუჯეტი**: 5 456 780 ლარი.

ქვეპროგრამის ფარგლებში მოქმედი რედაქციით გათვალისწინებულ ქალაქ ბათუმში ადლიის სანაპირო ზოლზე ნაპირსამაგრი ნაგებობის (ბერმის) სამშენებლო სამუშაოების (5 434 780 ლარი) და აღნიშნული სამუშაოების ტენიკური ზედამხედველობის მომსახურების შესყიდვაზე (22 000 ლარი) გაფორმებული იქნახელშეკრულებებიღირებულებით 5 422 128,27 ლარი და 21 900 ლარი შესაბამისად.

აღსანიშნავია ის ფაქტორი, რომ სამშენებლოსამუშაოების პროექტით გათვალისწინებულია ქვის ყრილის (ბერმის) მოწყობა როგორც წყალქვეშ, ასევე წყალზედა ნაწილზე, შესაბამისად ფარული სამუშაოები შეადგენს სამშენებლო სამუშაოების დაახლოებით 90%-ს.ტექნიკური ზედამხედველთან (შპს ,,აჭარსპეცპროექტი) გაწეული კონსულტაციების საფუძველზე,ასევე, განსახორციელებელი სამშენებლო სამუშაოების სირთულიდან გამომდინარე,ქვეპროგრამის ხარჯთაღრიცხვაში აუცილებელი გახდა გათვალისწინებულ იქნესსაავტორო ზედამხედველის მომსახურების შესყიდვის ხარჯი 10 526 ლარის ოდენობით (სამუშაოების საპროექტო-სახარჯთაღრიცხვო დოკუმენტაციის შესაბამისად). აღნიშნული ცვლილება გავლენას არ ახდენს ქვეპროგრამის განხორციელებისათვის გამოყოფილ მთლიან ასიგნებაზე, რადგან ნაპირსამაგრი ნაგებობის სამშენებლო სამუშაოების და შესაბამისი ტექნიკური ზედამხედველობის მომსახურების შესყიდვის შედეგად წარმოიშვა ეკონომია 12 751,73 ლარის ოდენობით.

**პროგრამა „სატყეო სექტორის განვითარება“** (კლასიფიკაციის კოდი 030203)

პროგრამა „სატყეო სექტორის განვითარება“ მოიცავს 2ქვეპროგრამას. პროგრამის ბიუჯეტი იზრდება 162 222 ლარით ქვეპროგრამის „სატყეო სექტორის მართვა და მომსახურება“ (რომელიც მოიცავს სსიპ „აჭარის სატყეო სააგენტოს“ მართვას) ზრდის გამო, რაც გამოწვეულია სააგენტოს 2014 წლის 01 იანვრის მდგომარეობით საბანკო ანგარიშზეარსებული ნაშთის (162 222 ლარი) გაწერის გამო, როგორც შემოსულობებში, ასევე გადასახდელებშიც.

ასევე, ცვლილება ხორციელდება პროგრამის წინა წლის და მიმდინარე წლის შედეგებში. ვინაიდან მიმდინარე 2014 წლის პროგრამების დაგეგმვა განხორციელდა 2013 წელს, პროგრამების მოქმედი რედაქციის მიხედვით წინა წლის შედეგებში ასახულია 2012 წლის შედეგები, ხოლო მიმდინარე წლის შედეგებში - 2013 წლის ინფორმაცია. ზემოთაღნიშნული ცვლილებებთან დაკავშირებით წარმოდგენილი პროექტით წინა წლის შედეგებში გათვალისწინებული იქნა 2013 წლის შედეგები, ხოლო მიმდინარე წლის შედეგებში 2014 წლის ინფორმაცია.

**ქვეპროგრამა ,,ტყის მოვლა-აღდგენა’’** (კლასიფიკაციის კოდი - 03020302)

**ქვეპროგრამის განმახორციელებელი:** საჯარო სამართლის იურიდიული პირი ,,აჭარის სატყეო სააგენტო’’

**ქვეპროგრამის ბიუჯეტი**: 588 885 ლარი.

ქვეპროგრამის ფარგლებში ხორციელდებაღონისძიება ,,დეგრადირებული სუბალპური ტყის მასივების აღდგენა’’, რისთვისაც აჭარის ავტონომიური რესპუბლიკის ბიუჯეტიდან გამოყოფილია 122 460 ლარი, აღნიშნული ღონისძიება ითვალისწინებს ტყის ბუნებრივი განახლების ხელშეწყობას, კერძოდ, შუახევისა და ხულოს მუნიციპალიტეტების ტერიტორიაზე სუბალპური ტყის 100 ჰა ფართობის შემოღობვას ორ კვარტალში. სატყეო ადმინისტრაციებში ადგილობრივი მოსახლეობის მიმართვის შედეგად, პირუტყვის თავშესაფარის შეზღუდვის აცილების მიზნით, მიღებული იქნა გადაწყვეტილება შესაღობი ფართობის გაყოფის შესახებ (ორი კვარტლის ნაცვლადშემოღობილი იქნება ხუთი ნაწილი ოთხ სხვადასხვა კვარტალში). აღნიშნული ცვლილება იწვევს დამატებით სხვადასხვა მასალების შესყიდვას (ლურსმანი, გადასასვლელი კიბე, საინფორმაციო დაფა) და ღონისძიების ხარჯთაღრიცხვაში კორექტირების შეტანას, თუმცა გავლენას არ ახდენს ღონისძიების განხორციელებისათვის გამოყოფილ მთლიან ასიგნებაზე (ღონისძიების ხარჯთაღრიცხვით გათვალისწინებული იქნა სხვა ალტერნატიული მასალის ბოძეების შესყიდვა, რაც იწვევს თანხის ეკონომიას).